Het jy gehoor? Nicholis Louw nou 'n renjaer | SARIE
Het jy gehoor? Nicholis Louw nou 'n renjaer	deur SARIE.com-span
En Nicholis sê dié maatskappy kon vinnig sien dat renjaag 'n groot droom van hom is. "Hulle het daar agtergekom dat ek heeltemal in 'n ander dier verander op die renbaan," sê Nicholis. Ná maande se voorbereiding het hy vanjaar op 22 Maart vir die eerste keer gejaag.
"Om te race is 'n fantasiese gevoel wat jy nie in woorde kan verduidelik nie. Dis 'n rush wat jou so oorneem dat daar net een ding bestaan vir daardie paar oomblikke – en dit is om voor te kom!"
Die 34-jarige sanger sê die senuwees pak hom nie beet vóór 'n resies nie. "Ek fokus my opgewondenheid op die volgende oomblikke en al die konsentrasie wat dít verg." Verder oefen hy op die bepaalde oefendae of boek die baan uit en bespreek die fynere detail met 'n afrigter. Hy wil ook die gesig van resies in Suid-Afrika verander deur dit meer te maak "soos wat dit in die flieks is". Daarom gaan hy by van die wedrenne optree.
En wat sê sy toekomstige vrou, Denise, van dié nuwe passie? "Denise ondersteun my fantasties, hoewel ek glo dit bietjie stresvol vir haar moet wees. Sy is regtig net die beste!"
Nicholis en Denise langs die renbaanFOTO: Facebook
Hul trouplanne vorder ook goed. "Die lekkerste deel van die beplanning is die kameraadskap tussen ons. Dit bring ons net nóg nader aan mekaar!"
Maar moenie dink jy gaan minder van Nicholis hoor nie. "Die wedren-seisoen word 'n jaar vooruit beplan, dus is die datums vooruit vas. Daarom kan ek my sangtoere daarvolgens beplan."
"Dis vir my 'n fantasiese geleentheid om my kop skoon te kry, en ek dink dis baie gesond om verskeie rigtings te neem sodat jy nie vasgevang raak in een denkrigting nie!"